જો કોઈ યુવક કોઈ ને કોઈ બહાને તારી આસપાસ ભમ્યા કરતો હોય, કોઈ ને કોઈ કામ પાડ્યા કરતો હોય, વખતોવખત તારી સામે ટગર-ટગર જોયા કરતો હોય, પર્યટનો ઊભાં કરીને એમાં તને સાથે લઈ જવા આમંત્રણ આપ્યા કરતો હોય, નાટક ભજવવામાં તારી સાથે પાત્ર લેવા માટે આગ્રહ કરતો હોય, તારા ફોટો પાડીને તને ખુશ કરવા મથતો હોય, તારી સાથે લાંબો સમય પાનાં કે બીજી રમત રમવાનો આગ્રહ કરતો હોય, તારી સમક્ષ નટનટીઓના પ્રણય કિસ્સાઓ અને પોતાનાં પરાક્રમો વર્ણવ્યા કરતો હોય, ટ્રેન-બસ અને સિનેમામાં હંમેશાં તારી બાજુની જ બેઠક પકડીને તારા નિકટસ્પર્શને ઝંખતો હોય, વખતોવખત પ્રેમનાં કાવ્યગાન અને ઉચ્ચ આદર્શની વાતો વહાવ્યા કરતો હોય તો તારે સમજી જવું કે એ ‘ભાઈ’ને પ્રેમજ્વર લાગુ પડી ચૂક્યો છે અને તેને માથે બરફ મૂકવાનો વારો આવી ચૂક્યો છે.